Johann Benedict Listing
De Johann Benedict Listing gebuer de 25. Juli 1808 zu Frankfurt am Main, a gestuerwen de 24. Dezember 1882 zu Göttingen, war en däitsche Mathematiker.

De Listing huet Mathematik an Architektur op der Universitéit vu Göttingen studéiert.

Duerch säi Professer de Carl Friedrich Gauß huet hien ugefaange sech op d'Topologie ze spezialiséieren. Hien huet 1847 e Léierbuch fir Topologie ausgeschafft, d'Vorstudien zur Topologie. Hien huet och de Begrëff Topologie an d'Welt gesat.

Onofhängeg vum Möbius a bal gläichzäiteg huet de Listing 1858 déi besonnesch Eegenschafte vum Möbiusband entdeckt.

Um Spaweck 
  Johann Benedict Listing—MacTutor History of Mathematics archive.
 En Deel vun der Vorstudie zur Topologie

Däitsch Architekten
Däitsch Mathematiker
Däitsch Topologen
Gebuer 1808
Gestuerwen 1882